钦定古今图书集成/理学汇编/学行典/第070卷 > 汉刘向新序 > 《杂事》
## 钦定古今图书集成/理学汇编/学行典/第070卷 > 汉刘向新序 > 《杂事》

勇士，一呼，三军皆辟，士之诚也。昔者楚熊渠子夜行，
见寝石，以为伏虎，关弓射之，灭矢饮羽，下视知石也。
却复射之，矢摧无迹。熊渠子见其诚心而金石为之
开，况人心乎？唱而不和，动而不随，中必有不全者矣。
夫不降席而匡天下者，求之己也。孔子曰：“其身正，不
令而行；其身不正，虽令不从。”先王之所以拱揖指挥
而四海宾者，诚德之至已形于外。故《诗》云：“王猷允塞，
徐方既来”，此之谓也。